title: Komisjoni rakendusmäärus (EL) 2021/120, 2. veebruar 2021, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbrit ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  3.2.2021

                  ET

                  Euroopa Liidu Teataja

                  L 37/1

         KOMISJONI RAKENDUSMÄÄRUS (EL) 2021/120,
         2. veebruar 2021,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbrit ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse liidus lubatud uuendtoitude loetelu.

                     (3)

                     31. detsembril 2018 esitas äriühing Avena Nordic Grain Oy (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse lasta liidu turule uuendtoiduna liikide Brassica rapa L. ja Brassica napus L. väikese eruukhappe- ja glükosinolaatide sisaldusega (00-tüüpi) kultivaridest saadud osaliselt rasvatustatud rapsiseemnetest pulber. Taotleja taotles liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbri kasutamist teraviljabatoonides, müslis ja muudes samalaadsetes segatud hommikusöögihelvestes, pressitud hommikusöögihelvestes, suupistetes (v.a krõpsud jms), gluteenivabades leibades, erilisanditega saia-leivatoodetes, mitmevilja-saia-leivatoodetes, lihaasendajates ja lihapallides.

                     (4)

                     Samuti tegi taotleja ettepaneku, et kuna liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbri valgufraktsioon on sarnane rapsiseemnevalguga, mis lubati uuendtoiduna turule komisjoni rakendusotsusega 2014/424/EL (3) ja mille kohta Euroopa Toiduohutusamet (edaspidi „toiduohutusamet“) tegi järelduse, (4) et sensibiliseerimisohtu ei saa välistada ja et on tõenäoline, et see võib sinepi suhtes allergilistel inimestel põhjustada allergilisi reaktsioone, märgistatakse liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbrit sisaldavad toiduaineid nii, et see võimaldab sinepi suhtes allergilistel inimestel selliste toiduainete tarbimist vältida.

                     (5)

                     31. detsembril 2018 esitas taotleja komisjonile ka taotluse konfidentsiaalsete andmete kaitsmiseks seoses juhuslikustatud topeltpimeda, kontrollrühmaga võrreldud 4nädalase sekkuva kliinilise inimuuringuga, millega hinnati uuendtoidu ohutust ja talutavust tervete tarbijate hulgas (5).

                     (6)

                     19. juunil 2019 palus komisjon toiduohutusametil hinnata liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbrit uuendtoiduna vastavalt määruse (EL) 2015/2283 artikli 10 lõikele 3.

                     (7)

                     Toiduohutusamet võttis 30. juunil 2020 kooskõlas määruse (EL) 2015/2283 artikli 11 nõuetega vastu teadusliku arvamuse „Safety of rapeseed powder from Brassica rapa L. and Brassica napus L. as a novel food pursuant to Regulation (EC) 2015/2283“ (6) (Liikidest Brassica rapa L. ja Brassica napus L. saadud osaliselt rasvatustatud rüpsiseemnetest pulbri uuendtoiduna kasutamise ohutus vastavalt määrusele (EL) 2015/2283).

                     (8)

                     Oma teaduslikus arvamuses jõudis toiduohutusamet järeldusele, et liikidest Brassica rapa L. ja Brassica napus L. saadud osaliselt rasvatustatud rapsiseemnetest pulber on kavandatud kasutustingimuste korral ohutu. Ta jõudis siiski ka järeldusele, et liikidest Brassica rapa L. ja Brassica napus L. saadud osaliselt rasvatustatud rapsiseemnetest pulber võib sinepi suhtes allergilistel inimestel põhjustada allergilisi reaktsioone. Seega on kõnealuses teaduslikus arvamuses esitatud piisavalt tõendeid selle kohta, et liikidest Brassica rapa L. ja Brassica napus L. saadud osaliselt rasvatustatud rapsiseemnetest pulber vastab määruse (EL) 2015/2283 artikli 12 lõikes 1 sätestatud loa andmise nõuetele, kui seda kasutatakse teraviljabatoonides, müslis ja muudes samalaadsetes segatud hommikusöögihelvestes, pressitud hommikusöögihelvestes, suupistetes (v.a krõpsud jms), gluteenivabades leibades, erilisanditega saia-leivatoodetes, mitmevilja-saia-leivatoodetes, lihaasendajates ja lihapallides ning kui liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbrit sisaldavad toiduained on märgistatud nii, et see võimaldab sinepi suhtes allergilistel inimestel selliste toiduainete tarbimist vältida.

                     (9)

                     Toiduohutusameti arvamus ning taotleja esitatud koostise ja spetsifikatsiooni andmed annavad samuti piisavalt alust süsivesikute üldsisalduse lisamiseks uuendtoidu spetsifikatsiooni, sest need on tähtis toitaineline koostisosa, mille sisalduse lisamine täiendab kõnealuse uuendtoidu põhiprofiili.

                     (10)

                     Toiduohutusamet leidis oma teaduslikus arvamuses, et ta oleks võinud teha oma järeldused liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbri ohutuse kohta kavandatud kasutustingimuste korral ilma taotleja poolt konfidentsiaalseks nimetatud andmeteta (juhuslikustatud topeltpime, kontrollrühmaga võrreldud 4nädalane sekkuv kliiniline inimuuring, millega hinnati uuendtoidu ohutust ja talutavust tervete tarbijate hulgas).

                     (11)

                     Seepärast leiab komisjon, et määruse (EL) 2015/2283 artikli 26 lõikes 2 sätestatud nõuded ei ole täidetud ning taotluses sisalduvate konfidentsiaalsete andmete taotletud kaitset ei saa lubada. Seepärast on asjakohane, et liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbri uuendtoiduna kasutamise ja selle liidu lubatud uuendtoitude loetellu lisamise luba peaks sisaldama üksnes määruse (EL) 2015/2283 artikli 9 lõikes 3 osutatud teavet.

                     (12)

                     Seetõttu tuleks rakendusmääruse (EL) 2017/2470 lisa vastavalt muuta.

                     (13)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas kirjeldatud, liikidest Brassica rapa L. ja Brassica napus L. saadud osaliselt rasvatustatud rapsiseemnetest pulber lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.

               2.   Lõikes 1 osutatud kanne liidu loetelus hõlmab lisas esitatud kasutustingimusi ja märgistamisnõudeid.

            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. veebruar 2021

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Komisjoni 1. juuli 2014. aasta rakendusotsus 2014/424/EL, millega antakse luba rapsiseemnevalgu turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 196, 3.7.2014, lk 27).

            (4)  EFSA Journal 2013; 11 (10): 3420.

            (5)  Medfiles Ltd, 2018 (avaldamata).

            (6)  EFSA Journal 2020;18(7):6197.

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelisse 1 („Lubatud uuendtoidud“) lisatakse tähestikulises järjekorras järgmine kanne:

                                    Lubatud uuendtoit

                                    Uuendtoidu kasutamise tingimused

                                    Täiendavad märgistuse erinõuded

                                    Muud nõuded

                                    „Liikidest Brassica rapa L. ja

                                          Brassica napus L. saadud osaliselt rasvatustatud rapsiseemnetest pulber

                                       Määratud toidugrupp

                                       Piirnorm

                                    Uuendtoidu nimetus seda sisaldava toiduaine märgistusel on „Osaliselt rasvatustatud rapsiseemnetest pulber“.
                                    Kõigil liikidest Brassica rapa L. ja Brassica napus L. saadud osaliselt rasvatustatud rapsiseemnetest pulbrit sisaldavatel toiduainetel peab olema märge, et see koostisosa võib põhjustada allergilist reaktsiooni tarbijatele, kes on allergilised sinepi ja sellest valmistatud toodete suhtes. See märge tuleb esitada koostisosade loetelu vahetus läheduses.“

                                    Mitmeviljabatoonid

                                    20 g/100 g

                                    Müsli jms hommikusöögihelbed

                                    20 g/100 g

                                    Pressitud hommikusöögihelbed

                                    20 g/100 g

                                    Suupisted (v.a kartulikrõpsud)

                                    15 g/100 g

                                    Erilisanditega (nt seemned, rosinad, ürdid) saia-leivatooted

                                    7 g/100 g

                                    Leivad, mille märgistusel on esitatud märked gluteeni puudumise või vähendatud sisalduse kohta vastavalt komisjoni rakendusmääruse (EL) nr 828/2014 nõuetele

                                    7 g/100 g

                                    Mitmevilja-saia-leivatooted

                                    7 g/100 g

                                    Lihaasendajad

                                    10 g/100 g

                                    Lihapallid

                                    10 g/100 g

                        2)

                        Tabelisse 2 („Spetsifikatsioonid“) lisatakse tähestikulises järjekorras järgmine kanne:

                                    Lubatud uuendtoit

                                    Spetsifikatsioon

                                    „Liikidest Brassica rapa L. ja

                                          Brassica napus L. saadud osaliselt rasvatustatud rapsiseemnetest pulber

                                       Määratlus: pulber on valmistatud geneetiliselt muundamata liikide Brassica rapa L. ja Brassica napus L. väikese eruukhappe- ja glükosinolaatide sisaldusega (00-tüüpi) kultivaride seemnetest mitme glükosinolaatide ja fütaatide sisaldust vähendava töötlemisetapi abil.

                                       Allikas: liikide Brassica rapa L. ja Brassica napus L. seemned

                                       Omadused/koostis

                                    Valk (N × 6,25): 33,0–43,0 %
                                    Lipiidid: 14,0–22,0 %
                                    Süsivesikute üldsisaldus (*): 33,0–40,0 %
                                    Kiudainete üldsisaldus (**): 33,0–43,0 %
                                    Niiskusesisaldus: < 7,0 %
                                    Tuhk: 2,0–5,0 %
                                    Glükosinolaatide üldsisaldus: < 0,3 mmol/kg (≤ 120 mg/kg)
                                    Fütaat: < 1,5 %
                                    Peroksiidiarv (uuendtoidu massis): ≤ 3,0 mEq O2/kg

                                       Raskmetallid

                                    Plii: < 0,2 mg/kg
                                    Arseen (anorgaaniline): < 0,2 mg/kg
                                    Kaadmium: < 0,2 mg/kg
                                    Elavhõbe: < 0,1 mg/kg
                                    Alumiinium: < 35,0 mg/kg

                                       Mikrobioloogilised kriteeriumid

                                    Bakterite üldarv (30 °C): ≤ 5 000  CFU/g
                                    Enterobakterid: < 10 CFU/g

                                       Salmonella sp.: 25 grammis ei leidu
                                    Pärm- ja hallitusseened: < 100 CFU/g

                                       Bacillus cereus: < 100 CFU/g
                                    (*) Erinevuse alusel: 100 % – [valgu % + niiskuse % + rasva % + tuha %]
                                    (**) AOAC 2011.25 (Ensümaatiline gravimeetria)
                                    CFU: kolooniat moodustav ühik; AOAC: ametlike põllumajanduskeemiaspetsialistide ühendus“


title: Komisjoni rakendusmäärus (EL) 2021/125, 28. jaanuar 2021, millega registreeritakse kaitstud päritolunimetuste ja kaitstud geograafiliste tähiste registris nimetus „Huile de noix du Périgord“ (KPN)

text:
                  4.2.2021

                  ET

                  Euroopa Liidu Teataja

                  L 40/1

         KOMISJONI RAKENDUSMÄÄRUS (EL) 2021/125,
         28. jaanuar 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus „Huile de noix du Périgord“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Prantsusmaa taotlus registreerida nimetus „Huile de noix du Périgord“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Huile de noix du Périgord“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Huile de noix du Périgord“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.5 „õlid ja rasvad (või, margariin, õli jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. jaanuar 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 308, 17.9.2020, lk 22.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2021/126, 28. jaanuar 2021, millega registreeritakse kaitstud päritolunimetuste ja kaitstud geograafiliste tähiste registris nimetus „Rudarska greblica“ (KGT)

text:
                  4.2.2021

                  ET

                  Euroopa Liidu Teataja

                  L 40/2

         KOMISJONI RAKENDUSMÄÄRUS (EL) 2021/126,
         28. jaanuar 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus „Rudarska greblica“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Rudarska greblica“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Rudarska greblica“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Rudarska greblica“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 2.3 „leib, valikpagaritooted, koogid, kondiitritooted, küpsised ja muud pagaritooted“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. jaanuar 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 309, 18.9.2020, lk 17.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2021/127, 3. veebruar 2021, millega kehtestatakse nõuded teatavatest kolmandatest riikidest pärit teatavate kaupade veol kasutatava puidust pakkematerjali liidu territooriumile toomiseks ja sellise materjali taimetervisealaseks kontrollimiseks ning tunnistatakse kehtetuks rakendusotsus (EL) 2018/1137

text:
                  4.2.2021

                  ET

                  Euroopa Liidu Teataja

                  L 40/3

         KOMISJONI RAKENDUSMÄÄRUS (EL) 2021/127,
         3. veebruar 2021,
         millega kehtestatakse nõuded teatavatest kolmandatest riikidest pärit teatavate kaupade veol kasutatava puidust pakkematerjali liidu territooriumile toomiseks ja sellise materjali taimetervisealaseks kontrollimiseks ning tunnistatakse kehtetuks rakendusotsus (EL) 2018/1137
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031 taimekahjustajatevastaste kaitsemeetmete kohta, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 41 lõiget 3,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ, (2) eriti selle artikli 22 lõiget 3 ja artiklit 52,
         ning arvestades järgmist:

                     (1)

                     Komisjoni rakendusotsusega (EL) 2018/1137 (3) on ette nähtud taimetervise kontrollid ja meetmed, mida tuleb võtta Valgevenest ja Hiinast pärit kindlaksmääratud kaupade veol kasutatava puidust pakkematerjali suhtes, ning seda rakendusotsust kohaldati kuni 30. juunini 2020. Neid eeskirju kohaldati lisaks komisjoni delegeeritud määruses (EL) 2019/2125 (4) (milles käsitletakse puidust pakkematerjali ametlikku erikontrolli) sätestatud eeskirjadele.

                     (2)

                     Rakendusotsuse (EL) 2018/1137 alusel liikmesriikide poolt läbi viidud taimetervise kontrollid on näidanud, et teatavate Valgevenest ja Hiinast pärit kaupade veol kasutatava puidust pakkematerjali märgistamine ei ole alati kooskõlas määrusega (EL) 2016/2031. Liikmesriikide poolt riskihindamise alusel tehtud taimetervise kontrollid, mis on registreeritud süsteemis TRACES ja varem veebipõhises teavitussüsteemis EUROPHYT-Interceptions, on lisaks näidanud, et teatavate Indiast pärit kaupade veol kasutatava puidust pakkematerjali märgistamine ei ole alati kõnealuse määrusega kooskõlas.

                     (3)

                     Liikmesriikide avastatud rikkumised osutavad sellele, et puidust pakkematerjaliga, mida kasutatakse teatavate kaupade veol eespool nimetatud kolmest päritoluriigist, nimelt Valgevenest, Hiinast ja Indiast, on oht tuua sisse eluskahjureid ning selliste kaupade suhtes tuleks kohaldada erikontrolle.

                     (4)

                     Selleks et vältida edaspidi selliste rikkumiste tagajärgi, tuleks teatavate Valgevenest, Hiinast ja Indiast pärit kaupade veoks kasutatava puidust pakkematerjali suhtes võtta meetmeid.

                     (5)

                     Selleks et asjakohaseid taimetervise kontrolle tegevad asutused saaksid paremini ette valmistuda, peaksid pädevad asutused või ettevõtjad, kes on seotud selliste kindlaksmääratud kaupade impordiga, mille veol kasutatakse puidust pakkematerjali, edastama piiripunkti vastutavale ametiasutusele eelteate puidust pakkematerjali peatse saabumise kohta kohe, kui nad sellest teada saavad.

                     (6)

                     Kindlaksmääratud kaupade saadetiste puidust pakkematerjali vastavust taimetervise nõuetele tuleks korrapäraselt kontrollida. Selleks et kontroll hõlmaks esinduslikku valimit ja võttes arvesse kindlakstehtud taimeterviseriski, peaks imporditud kindlaksmääratud kaupade puidust pakkematerjali kontrolli määr olema vähemalt 15 %.

                     (7)

                     Kuni taimetervise kontrolli lõpuni kohaldatakse puidust pakkematerjali ning kindlaksmääratud kaupade suhtes liidu tollijärelevalve eeskirju, millega tagatakse, et nende vaba liikumine liidu turul ei too kaasa taimetervisega seotud riske.

                     (8)

                     Vastavust taimetervise nõuetele tuleks kontrollida esimeses liidu territooriumile saabumise piiripunktis või määruse (EL) 2017/625 artikli 53 lõike 1 punktis a osutatud kontrollpunktides, et kõnealune kontrollimine toimuks kõige sobivamas kohas.

                     (9)

                     Õigusselguse huvides tuleks rakendusotsus (EL) 2018/1137 kehtetuks tunnistada ja asendada käesoleva määrusega, et võtta arvesse määrusi (EL) 2016/2031 ja (EL) 2017/625, mida kohaldatakse alates 14. detsembrist 2019.

                     (10)

                     Selleks et liikmesriikidel oleks aega käesolevas määruses sätestatud nõuetega kohaneda, tuleks määrust kohaldada alates 1. märtsist 2021.

                     (11)

                     Käesolevat määrust tuleks kohaldada kuni 31. detsembrini 2023, et anda aega olukorra jälgimiseks ning teha kindlaks, kas puidust pakkematerjal ja asjaomased saadetised vastavad käesolevale määrusele ja määrusele (EL) 2016/2031.

                     (12)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese ja kohaldamisala
            Käesoleva määrusega kehtestatakse nõuded lisas loetletud kolmandatest riikidest pärit teatavate kaupade puidust pakkematerjali liidu territooriumile toomise ja taimetervise kontrolli kohta, et tagada puidust pakkematerjali vastavus määrusele (EL) 2016/2031.

            Artikkel 2
            Mõisted
            Käesolevas määruses kasutatakse järgmisi mõisteid:

                        1)

                        „puidust pakkematerjal“ – mitmesugused puittooted, nagu puidust pakk-kastid, karbid, salved, trumlid jms puitpakendid, puitalused, äärtega puitalused jms kaubaalused, kaubaaluste puidust ääred ja pakkimispuit olenemata sellest, kas seda tegelikult kasutatakse mitmesuguste kaupade veol, v.a toorpuit paksusega kuni 6 mm, töödeldud puit, mis on toodetud liimimise, kuumutamise ja pressimisega, ning puidusaadetiste toestamiseks kasutatud tugipuit, mis on valmistatud sama liiki ja sama kvaliteediga puidust, kui on saadetises;

                        2)

                        „kindlaksmääratud kaubad“ – kaubad, mis vastavad kõigile järgmistele tingimustele:

                                    a)

                                    need on pärit lisas loetletud kolmandatest riikidest;

                                    b)

                                    vähemalt kuni liitu saabumise esimese piiripunktini kasutatakse nende toestamisel, kaitsmisel või vedamisel puidust pakkematerjali;

                                    c)

                                    need on hõlmatud kombineeritud nomenklatuuri (CN) või TARICi asjakohaste koodidega ja vastavad nõukogu määruse (EMÜ) nr 2658/87 (5) I lisas sätestatud kirjeldustele ning loetletud käesoleva määruse lisas.

            Artikkel 3
            Nõuded puidust pakkematerjali toomiseks liidu territooriumile
            Puidust pakkematerjali võib liidu territooriumile tuua ainult juhul, kui on täidetud mõlemad järgmised tingimused:

                        1)

                        pädevad asutused või ettevõtjad, kes on vastutavad asjaomase puidust pakkematerjali sissetoomise eest või on teadlikud selle saabumisest liidu territooriumile, edastavad liitu saabumise esimese piiripunkti vastutavale ametiasutusele eelteate asjaomase puidust pakkematerjali liidu territooriumile toomise kohta;

                        2)

                        käesoleva määruse artikli 4 lõike 1 punktis a sätestatud taimetervise kontrolli käigus selgub, et asjaomane puidust pakkematerjal vastab määruse (EL) 2016/2031 artikli 43 lõike 1 punktide a ja b nõuetele.

            Artikkel 4
            Taimetervise kontroll

               1.   Pädevad asutused:

                           a)

                           kontrollivad korrapäraselt, kas kindlaksmääratud kaupade saadetiste puidust pakkematerjal vastab taimetervise nõuetele, kas

                                       i)

                                       esimeses liidu territooriumile saabumise piiripunktis või

                                       ii)

                                       määruse (EL) 2017/625 artikli 53 lõike 1 punktis a osutatud kontrollpunktides;

                           b)

                           määravad kindlaks käesoleva lõike punktis a sätestatud taimetervise kontrollide määra.

               2.   Lõike 1 punktis b osutatud määr ei tohi olla väiksem kui 15 % kindlaksmääratud kaupade saadetistest.

               3.   Kuni lõike 1 punktis a sätestatud kontrolli lõpuni jäävad puidust pakkematerjal ja vastavad kindlaksmääratud kaubad

                           a)

                           tollijärelevalve alla vastavalt määruse (EL) nr 952/2013 artiklile 134; ning

                           b)

                           pädeva asutuse järelevalve alla.

               4.   Erandina lõikest 3 võib toll lubada, et kindlaksmääratud kaupa ei hoita järelevalve all, nagu on sätestatud kõnealuse lõike punktides a ja b, kui saadetise eest vastutav ettevõtja eraldab puidust pakkematerjali asjaomastest kindlaksmääratud kaupadest, kui see on tehniliselt võimalik.

            Artikkel 5
            Rakendusotsuse (EL) 2018/1137 kehtetuks tunnistamine
            Rakendusotsus (EL) 2018/1137 tunnistatakse kehtetuks.

            Artikkel 6
            Jõustumine ja kohaldamisaeg
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse ajavahemikul 1. märts 2021 – 31. detsember 2023.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. veebruar 2021

                  Komisjoni nimel

                  president

               Ursula VON DER LEYEN

            (1)  ELT L 317, 23.11.2016, lk 4.

            (2)  ELT L 95, 7.4.2017, lk 1.

            (3)  Komisjoni 10. augusti 2018. aasta rakendusotsus (EL) 2018/1137 teatavatest kolmandatest riikidest pärit kaupade veol kasutatava puidust pakkematerjali suhtes kohaldatava järelevalve, taimetervise kontrolli ja meetmete kohta (ELT L 205, 14.8.2018, lk 54).

            (4)  Komisjoni 10. oktoobri 2019. aasta delegeeritud määrus (EL) 2019/2125, millega täiendatakse Euroopa Parlamendi ja nõukogu määrust (EL) 2017/625 puidust pakkematerjalile ametliku erikontrolli tegemise eeskirjade, teatavatest saadetistest teatamise ning nõuete rikkumise korral võetavate meetmete osas (ELT L 321, 12.12.2019, lk 99).

            (5)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA
            Kindlaksmääratud kaubad, vastavad kombineeritud nomenklatuuri (CN) koodid või TARICi koodid ja päritoluriik

                        Kauba kirjeldus

                        Kombineeritud nomenklatuuri (CN) koodid või TARICi koodid

                        Päritoluriik

                        Kiltkivi, tahumata või jämedalt tahutud, ainult saetud või muul viisil ristkülikukujulisteks (sh ruudukujulisteks) plokkideks või tahvliteks tükeldatud

                        2514

                        Valgevene, Hiina, India

                        Marmor, travertiin, ekausiin jm raid- või ehituslubjakivi (tihedusega 2,5 kg/dm3 ja rohkem) ning alabaster, ka jämedalt tahutud, saetud või muul viisil ristkülikukujulisteks (sh ruudukujulisteks) plokkideks või tahvliteks tükeldatud

                        2515

                        Valgevene, Hiina, India

                        Graniit, porfüür, basalt, liivakivi jm raid- või ehituskivi, klompimata või klombitud, ainult saetud või muul viisil ristkülikukujulisteks (sh ruudukujulisteks) plokkideks või tahvliteks tükeldatud

                        2516

                        Valgevene, Hiina, India

                        Küttepuit palkidena, halgudena, okstena, haokubudena vm kujul; puitlaastud ja -pilpad; saepuru ja puidujäätmed, aglomeeritud pakkudeks, brikettideks, graanuliteks vms või aglomeerimata

                        4401

                        Valgevene, Hiina, India

                        Puidust pakk-kastid, karbid, salved, trumlid jms puitpakendid; puidust kaablitrumlid; puitalused, äärtega puitalused jms kaubaalused; kaubaaluste puidust ääred (v.a spetsiaalselt ühe või mitme transpordiviisi jaoks projekteeritud ja varustatud konteinerid)

                        4415

                        Valgevene, Hiina, India

                        Klompkivi, ääriskivid ja sillutusplaadid looduslikust kivist (v.a kiltkivist)

                        6801

                        Valgevene, Hiina, India

                        Töödeldud kivi (v.a kiltkivi) monumentideks ja ehituse tarbeks, tooted sellest, v.a rubriigi 6801  tooted; mosaiigikuubikud jms looduslikust kivist (sh kiltkivist) tooted, alusele kinnitatud või mitte; looduslikust kivist (sh kiltkivist) kunstlikult värvitud graanulid, puru ja pulber

                        6802

                        Valgevene, Hiina, India

                        Töödeldud looduslik kiltkivi, tooted looduslikust või aglomeeritud kiltkivist (v.a kiltkivist graanulid, puru ja pulber, mosaiikkivid jms, kiltkivipliiatsid ja valmis tahvelkildid või tahvlid kirjutus- või joonistuspinnaga)

                        6803

                        Valgevene, Hiina, India

                        Keraamilised teekatteplaadid ja sillutis, põranda- ja seinaviimistlusplaadid; keraamilised mosaiikkivid jms alusel või aluseta (v.a tooted ränimuldsetest fossiiljahudest vms ränimuldsetest mineraalidest, tulekindlad tooted, lauamattideks ettenähtud plaadid, dekoratiivesemed ja ahjupotid)

                        6907

                        Valgevene, Hiina, India

                        Alumiiniumist tahvlid, lehed ja ribad

                        7606

                        Valgevene, Hiina, India


title: Komisjoni rakendusmäärus (EL) 2021/128, 3. veebruar 2021, millega kehtestatakse EAGFi kulude jaoks kasutatav netosaldo

text:
                  4.2.2021

                  ET

                  Euroopa Liidu Teataja

                  L 40/8

         KOMISJONI RAKENDUSMÄÄRUS (EL) 2021/128,
         3. veebruar 2021,
         millega kehtestatakse EAGFi kulude jaoks kasutatav netosaldo
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 16 lõiget 2,
         ning arvestades järgmist:

                     (1)

                     Vastavalt määruse (EL) nr 1306/2013 artikli 16 lõikele 1 on Euroopa Põllumajanduse Tagatisfondi (EAGF) kulude iga-aastane ülemmäär aastatel 2021–2027 turuga seotud kulude ja otsetoetuste vaheülemmäära maksimumsumma, mis on kehtestatud nõukogu määruse (EL, Euratom) 2020/2093 (2) I lisas.

                     (2)

                     Kooskõlas Euroopa Parlamendi ja nõukogu määruse (EL) nr 1307/2013 (3) artikli 11 lõike 6 kolmanda lõiguga teatas mitu liikmesriiki komisjonile oma otsusest vähendada otsetoetuste summat vastavalt selle määruse artikli 11 lõikele 1 ja vähendamisest tekkivad hinnangulised summad 2020. kalendriaastal. Kõnealuse määruse artikli 7 lõike 2 kohaselt tehakse toetuste vähendamisest tekkivad hinnangulised summad kättesaadavaks Euroopa Maaelu Arengu Põllumajandusfondist (EAFRD) rahastatava liidu toetusena.

                     (3)

                     Määruse (EL) nr 1307/2013 artikli 14 lõike 1 kuuenda lõigu kohaselt teatas mitu liikmesriiki komisjonile oma otsusest teha 2021. eelarveaastal EAFRDst lisatoetusena kättesaadavaks teatav protsent oma 2020. kalendriaasta otsetoetuste iga-aastasest riiklikust ülemmäärast.

                     (4)

                     Määruse (EL) nr 1307/2013 artikli 14 lõike 2 kuuenda lõigu kohaselt teatas mitu liikmesriiki komisjonile oma otsusest teha 2020. kalendriaastal otsetoetustena kättesaadavaks teatav summa toetusest, mida rahastatakse EAFRDst 2021. eelarveaastal.

                     (5)

                     Määruse (EL) nr 1307/2013 II ja III lisas kehtestatud asjaomaseid riiklikke ülemmäärasid kohandati sellele vastavalt.

                     (6)

                     Vastavalt määruse (EL, Euratom) 2020/2093 artikli 2 lõikele 1 tuleb kohandada kõnealuse määruse I lisas kehtestatud mitmeaastases finantsraamistikus turuga seotud kulude ja otsetoetuste vaheülemmäära pärast EAFRD ja otsetoetuste vahelisi ümberpaigutusi kõnealuse määruse artikli 4 kohase tehnilise kohandamise raames.

                     (7)

                     Seepärast on vaja kohandada eelarveaastatel 2021–2027 EAGFi kulude jaoks kasutatavat netosaldot. Selguse huvides tuleks avaldada ka EAFRD-le kättesaadavaks tehtud summad,

               ON VASTU VÕTNUD KÄESOLEVA MÄÄRUSE:

            Artikkel 1
            Eelarveaastatel 2021–2027 Euroopa Põllumajanduse Tagatisfondi kulude jaoks kasutatav netosaldo on esitatud lisas.

            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. veebruar 2021

                  Komisjoni nimel

                  president

               Ursula VON DER LEYEN

            (1)  ELT L 347, 20.12.2013, lk 549.

            (2)  Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433I, 22.12.2020, lk 11).

            (3)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

            LISA

               Komisjoni rakendusmäärus, millega kehtestatakse EAGFi kulude jaoks kasutatav netosaldo

                        (miljonit eurot)

                        Eelarveaasta

                        EAFRD-le kättesaadavaks tehtud summad

                        EAFRDst ümber paigutatud summad

                        EAGFi kulude jaoks kasutatav netosaldo

                        Määruse (EL) nr 1307/2013 artikli 14 lõige 1

                        Määruse (EL) nr 1307/2013 artikli 7 lõige 2

                        Määruse (EL) nr 1307/2013 artikli 14 lõige 2

                        2021

                        1 099,539

                        58,165

                        600,658

                        40 367,954

                        2022

                        41 257,000

                        2023

                        41 518,000

                        2024

                        41 649,000

                        2025

                        41 782,000

                        2026

                        41 913,000

                        2027

                        42 047,000


title: Komisjoni rakendusmäärus (EL) 2021/129, 3. veebruar 2021, millega pikendatakse toimeaine küüslauguekstrakti heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  4.2.2021

                  ET

                  Euroopa Liidu Teataja

                  L 40/11

         KOMISJONI RAKENDUSMÄÄRUS (EL) 2021/129,
         3. veebruar 2021,
         millega pikendatakse toimeaine küüslauguekstrakti heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
         ning arvestades järgmist:

                     (1)

                     Komisjoni direktiiviga 2008/127/EÜ (2) kanti toimeaine küüslauguekstrakt nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine küüslauguekstrakti heakskiit, nagu on sätestatud rakendusmääruse (EL) nr 540/2011 lisa A osas, aegub 31. augustil 2021.

                     (4)

                     Komisjoni rakendusmääruse (EL) nr 844/2012 (5) artikli 1 kohaselt esitati kõnealuses artiklis sätestatud ajavahemiku jooksul taotlus toimeaine küüslauguekstrakti heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamisaruande kavandi ning esitas selle 28. märtsil 2019 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet tegi täiendava kokkuvõtliku toimiku ka üldsusele kättesaadavaks. Samuti edastas toiduohutusamet pikendamise hindamisaruande kavandi taotlejale ja liikmesriikidele märkuste esitamiseks ning algatas selle kohta avaliku arutelu. Toiduohutusamet edastas saadud märkused komisjonile.

                     (8)

                     16. aprillil 2020 esitas toiduohutusamet komisjonile oma järelduse (6) selle kohta, kas küüslauguekstrakt võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas küüslauguekstrakti käsitleva pikendamisaruande alalisele taime-, looma-, toidu- ja söödakomiteele 16. ja 17. juulil 2020 ning kõnealuse toimeaine heakskiidu pikendamist käsitleva määruse eelnõu 4. detsembril 2020.

                     (9)

                     Seoses endokriinsüsteemi häireid põhjustavate omaduste kindlakstegemise kriteeriumidega, mis kehtestati komisjoni määrusega (EL) 2018/605, (7) järeldas toiduohutusamet, et küüslauguekstrakt ei vasta inimestel ja mittesihtorganismidel endokriinseid häireid põhjustava kemikaali kriteeriumidele, nagu on vastavalt sätestatud määruse (EÜ) nr 1107/2009 (mida on muudetud määrusega (EL) 2018/605) II lisa punktides 3.6.5 ja 3.8.2.

                     (10)

                     Komisjon palus taotlejal esitada oma märkused toiduohutusameti järelduste kohta ning kooskõlas rakendusmääruse (EL) nr 844/2012 artikli 14 lõike 1 kolmanda lõiguga pikendamisaruande kohta. Taotleja esitas oma märkused ja need on põhjalikult läbi vaadatud.

                     (11)

                     Vähemalt ühe toimeainet küüslauguekstrakti sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (12)

                     Toimeaine küüslauguekstrakti heakskiidu pikendamise riskihindamine põhineb iseloomulike kasutusviiside piiratud hulgal, mis siiski ei piira kasutusviise, mida küüslauguekstrakti sisaldavate taimekaitsevahendite puhul võidakse lubada.

                     (13)

                     Seepärast on asjakohane küüslauguekstrakti heakskiitu pikendada.

                     (14)

                     Rakendusmäärust (EL) nr 540/2011 tuleks seega vastavalt muuta.

                     (15)

                     Komisjoni rakendusmäärusega (EL) 2020/1160 (8) pikendati küüslauguekstrakti heakskiidu kehtivusaega kuni 31. augustini 2021, et heakskiidu pikendamise saaks lõpule viia enne kõnealuse toimeaine heakskiidu kehtivusaja lõppu. Ent kuna heakskiidu pikendamise otsus võeti vastu enne pikendatud kehtivusaja lõppkuupäeva, tuleb käesolevat määrust kohaldada alates 1. märtsist 2021.

                     (16)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            Toimeaine küüslauguekstrakti heakskiitu pikendatakse vastavalt I lisale.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. märtsist 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. veebruar 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 18. detsembri 2008. aasta direktiiv 2008/127/EÜ, millega muudetakse nõukogu direktiivi 91/414/EMÜ mitme toimeaine lisamisega (ELT L 344, 20.12.2008, lk 89).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  Conclusion on the peer review of the pesticide risk assessment of the active substance garlic extract („Järeldused toimeaine küüslauguekstrakti pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2020;18(6):6116, https://doi.org/10.2903/j.efsa.2020,6116.

            (7)  Komisjoni 19. aprilli 2018. aasta määrus (EL) 2018/605, millega muudetakse määruse (EÜ) nr 1107/2009 II lisa ja sätestatakse teaduslikud kriteeriumid endokriinsüsteemi häireid põhjustavate omaduste kindlakstegemiseks (ELT L 101, 20.4.2018, lk 33).

            (8)  Komisjoni 5. augusti 2020. aasta rakendusmäärus (EL) 2020/1160, millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, alumiiniumsilikaadi, verejahu, kaltsiumkarbonaadi, süsinikdioksiidi, teepuuekstrakti, rasva destilleerimisjääkide, rasvhapete C7 kuni C20, küüslauguekstrakti, giberelliinhappe, giberelliinide, hüdrolüüsitud valkude, raudsulfaadi, kiiselguuri (kobediatomiit), taimeõlide/rapsiseemneõli, kaaliumvesinikkarbonaadi, kvartsliiva, kalaõli, lõhna abil toimivate taimse või loomse päritoluga repellentide/lambarasva, liblikaliste hargnemata ahelaga feromoonide, tebukonasooli ja uurea heakskiidu kehtivusaja pikendamisega (ELT L 257, 6.8.2020, lk 29).

            I LISA

                        Tavanimetus, tunnuskoodid

                        IUPACi nimetus

                        Puhtus  (1)

                        Heakskiitmise kuupäev

                        Heakskiidu aegumine

                        Erisätted

                        Küüslauguekstrakt
                        Markerühendid:
                        diallüülsulfiid (DAS1), diallüüldisulfiid (DAS 2),
                        diallüültrisulfiid (DAS3), diallüültetrasulfiid (DAS 4)

                        Küüslauguekstrakt

                        1 000  g/kg

                        1. märts 2021

                        29. veebruar 2036

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse küüslauguekstrakti heakskiidu pikendamise aruande järeldusi, eelkõige selle I ja II liidet.
                        Võttes arvesse kavandatud ja toetatud kasutusviise (nagu loetletud II liites), on tehtud kindlaks tehtud järgmised küsimused, mis nõuavad kõigilt liikmesriikidelt erilist lühiajalist tähelepanu seoses lubade andmise, muutmise või tagasivõtmisega:

                                    —

                                    veeorganismidele avalduv oht.

                        CASi nr 8000-78-0;
                        8008-99-9

                        CIPACi nr 916

               (1)  Täiendavad toimeaine identifitseerimisandmed ja toimeaine omadused on esitatud pikendamisaruandes.

            II LISA
            Rakendusmääruse (EL) nr 540/2011 lisa muudetakse järgmiselt:

                        1)

                        A osast kustutatakse küüslauguekstrakti käsitlev kanne 231;

                        2)

                        B osasse lisatakse järgmine kanne:

                                    Number

                                    Tavanimetus, tunnuskoodid

                                    IUPACi nimetus

                                    Puhtus  (1)

                                    Heakskiitmise kuupäev

                                    Heakskiidu aegumine

                                    Erisätted

                                    „144

                                    Küüslauguekstrakt Markerühendid: diallüülsulfiid (DAS1), diallüüldisulfiid (DAS 2), diallüültrisulfiid (DAS3), diallüültetrasulfiid (DAS 4)

                                    Küüslauguekstrakt

                                    1 000  g/kg

                                    1. märts 2021

                                    29. veebruar 2036

                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse küüslauguekstrakti heakskiidu pikendamise aruande järeldusi, eelkõige selle I ja II liidet.
                                    Võttes arvesse kavandatud ja toetatud kasutusviise (nagu loetletud II liites), on tehtud kindlaks tehtud järgmised küsimused, mis nõuavad kõigilt liikmesriikidelt erilist lühiajalist tähelepanu seoses lubade andmise, muutmise või tagasivõtmisega:

                                                —

                                                veeorganismidele avalduv oht.“

                                    CASi nr 8000-78-0
                                    8008-99-9
                                    CIPACi nr 916

               (1)  Täiendavad toimeaine identifitseerimisandmed ja toimeaine omadused on esitatud pikendamisaruandes.


title: Komisjoni rakendusmäärus (EL) 2021/130, 3. veebruar 2021, millega muudetakse seoses lindude kõrge patogeensusega gripiga määruse (EÜ) nr 798/2008 I lisas Ühendkuningriiki käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu ja vedada läbi liidu teatavaid linnukasvatussaadusi (EMPs kohaldatav tekst)

text:
                  4.2.2021

                  ET

                  Euroopa Liidu Teataja

                  L 40/16

         KOMISJONI RAKENDUSMÄÄRUS (EL) 2021/130,
         3. veebruar 2021,
         millega muudetakse seoses lindude kõrge patogeensusega gripiga määruse (EÜ) nr 798/2008 I lisas Ühendkuningriiki käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu ja vedada läbi liidu teatavaid linnukasvatussaadusi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku, artikli 8 lõiget 4 ja artikli 9 lõiget 4,
         võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (2) eriti selle artikli 23 lõiget 1, artikli 24 lõiget 2 ja artikli 25 lõiget 2,
         ning arvestades järgmist:

                     (1)

                     Komisjoni määruses (EÜ) nr 798/2008 (3) on sätestatud veterinaarsertifikaatide nõuded kodulindude ja linnukasvatussaaduste (edaspidi „kaubad“) liitu importimiseks ja liidu kaudu toimuvaks transiidiks, sealhulgas ladustamiseks transiidi ajal. Nimetatud määruse kohaselt tohib neid kaupu liitu importida ja läbi liidu vedada ainult sama määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest ja piirkondadest.

                     (2)

                     Määruses (EÜ) nr 798/2008 on sätestatud ka tingimused, mille täitmisel loetakse kolmas riik, territoorium, tsoon või piirkond lindude kõrge patogeensusega gripist vabaks.

                     (3)

                     Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule (edaspidi „väljaastumisleping“), eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, jätkatakse direktiivide 2002/99/EÜ ja 2009/158/EÜ ning nendel põhinevate komisjoni õigusaktide kohaldamist Ühendkuningriigi suhtes ja Ühendkuningriigis seoses Põhja-Iirimaaga pärast väljaastumislepingus sätestatud üleminekuperioodi lõppu.

                     (4)

                     Seepärast on määruse (EÜ) nr 798/2008 I lisa 1. osa tabelis Ühendkuningriik, v.a Põhja-Iirimaa, loetletud kolmanda riigina, mille territooriumi teatavatest osadest on olenevalt lindude kõrge patogeensusega gripi puhangute esinemisest lubatud teatavaid linnukasvatussaadusi liitu importida ja läbi liidu vedada. Selline Ühendkuningriigi piirkondadeks jaotamine on sätestatud määruse (EÜ) nr 798/2008 I lisa 1. osas, mida on muudetud rakendusmäärusega (EL) 2021/24 (4).

                     (5)

                     27. jaanuaril 2021 kinnitas Ühendkuningriik alatüüpi H5N8 kuuluva lindude kõrge patogeensusega gripi esinemist Walesis Anglesey saarel asuvas kodulinnukasvatuses.

                     (6)

                     Ühendkuningriigi veterinaarasutused kehtestasid asjaomase kasvatuse ümber 10 km raadiusega kontrolltsooni ja ning rakendasid lindude kõrge patogeensusega gripi tõrjeks ja leviku piiramiseks hädatapmist. Lisaks kinnitasid Ühendkuningriigi veterinaarasutused, et nad peatasid otsekohe veterinaarsertifikaatide väljastamise kogu Ühendkuningriigi territooriumilt, välja arvatud Põhja-Iirimaalt, liitu eksportimiseks ettenähtud kaubasaadetistele.

                     (7)

                     Ühendkuningriik esitas komisjonile teavet oma territooriumi epidemioloogilise olukorra kohta ja kirjeldas meetmeid, mida on võetud lindude kõrge patogeensusega gripi edasise leviku ärahoidmiseks, ning komisjon on nüüdseks nii teavet kui ka meetmeid hinnanud. Kõnealuse hindamise põhjal on asjakohane kehtestada piirangud kaupade liitu toomisele kõrge patogeensusega linnugripist mõjutatud Walesi piirkonnast, mille suhtes Ühendkuningriigi veterinaarasutused on praeguse puhangu tõttu kehtestanud piirangud.

                     (8)

                     Seepärast tuleks muuta määruse (EÜ) nr 798/2008 I lisa 1. osa kannet Ühendkuningriigi kohta, et võtta arvesse praegust epidemioloogilist olukorda selles kolmandas riigis.

                     (9)

                     Määruse (EÜ) nr 798/2008 I lisa tuleks seega vastavalt muuta.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 798/2008 I lisa 1. osa muudetakse vastavalt käesoleva määruse lisale.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. veebruar 2021

                  Komisjoni nimel

                  president

               Ursula VON DER LEYEN

            (1)  EÜT L 18, 23.1.2003, lk 11.

            (2)  ELT L 343, 22.12.2009, lk 74.

            (3)  Komisjoni 8. augusti 2008. aasta määrus (EÜ) nr 798/2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

            (4)  Komisjoni 13. jaanuari 2021. aasta rakendusmäärus (EL) 2021/24, millega muudetakse seoses lindude kõrge patogeensusega gripiga määruse (EÜ) nr 798/2008 I lisas Ühendkuningriiki käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu ja vedada läbi liidu teatavaid linnukasvatussaadusi (ELT L 11, 14.1.2021, lk 1).

            LISA
            Määruse (EÜ) nr 798/2008 I lisa 1. osas asendatakse Ühendkuningriiki käsitlev kanne järgmisega:

                           „GB = Ühendkuningriik  (*1)

                           GB-0

                           Kogu riik

                           SPF

                           EP, E

                           GB-1

                           Ühendkuningriik: kogu riik, välja arvatud piirkond GB-2

                           BPP, BPR, DOC, DOR, HEP, HER, SRP, SRA, LT20

                           N

                           A

                           WGM

                           POU, RAT

                           N

                           GB-2

                           Ühendkuningriigi territoorium, mille moodustavad järgmised alad:

                           GB-2.1

                           Põhja-Yorkshire’i krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 54,30o N ja 1,47o W

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           6.1.2021

                           A

                           WGM

                           P2

                           1.1.2021

                           6.1.2021

                           POU, RAT

                           N
                           P2

                           1.1.2021

                           6.1.2021

                           GB-2.2

                           Põhja-Yorkshire’i krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 54,29o N ja 1,45o W

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           8.1.2021

                           A

                           WGM

                           P2

                           1.1.2021

                           8.1.2021

                           POU, RAT

                           N
                           P2

                           1.1.2021

                           8.1.2021

                           GB-2.3

                           Norfolki krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 52,49o N ja 0,95o E

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           10.1.2021

                           A

                           WGM

                           P2

                           1.1.2021

                           10.1.2021

                           POU, RAT

                           N
                           P2

                           1.1.2021

                           10.1.2021

                           GB-2.4

                           Norfolki krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 52,72o N ja 0,15o E

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           11.1.2021

                           A

                           WGM

                           P2

                           1.1.2021

                           11.1.2021

                           POU, RAT

                           N
                           P2

                           1.1.2021

                           11.1.2021

                           GB-2.5

                           Derbyshire’i krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 52,93o N ja 1,57o W

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           17.1.2021

                           A

                           WGM

                           P2

                           1.1.2021

                           17.1.2021

                           POU, RAT

                           N
                           P2

                           1.1.2021

                           17.1.2021

                           GB-2.6

                           Põhja-Yorkshire’i krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 54,37o N ja 2,16o W

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           19.1.2021

                           A

                           WGM

                           P2

                           1.1.2021

                           19.1.2021

                           POU, RAT

                           N
                           P2

                           1.1.2021

                           19.1.2021

                           GB-2.7

                           Orkney saared:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 59,28o N ja 2,44o W

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           20.1.2021

                           A

                           WGM

                           P2

                           1.1.2021

                           20.1.2021

                           POU, RAT

                           N
                           P2

                           1.1.2021

                           20.1.2021

                           GB-2.8

                           Dorseti krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 51,06o N ja 2,27o W

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           20.1.2021

                           A

                           WGM

                           P2

                           1.1.2021

                           20.1.2021

                           POU, RAT

                           N
                           P2

                           1.1.2021

                           20.1.2021

                           GB-2.9

                           Norfolki krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 52,52o N ja 0,96o E

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           23.1.2021

                           A

                           WGM

                           P2

                           1.1.2021

                           23.1.2021

                           POU, RAT

                           N
                           P2

                           1.1.2021

                           23.1.2021

                           GB-2.10

                           Norfolki krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 52,52o N ja 0,95o E

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           28.1.2021

                           A

                           WGM

                           P2

                           1.1.2021

                           28.1.2021

                           POU, RAT

                           N
                           P2

                           1.1.2021

                           28.1.2021

                           GB-2.11

                           Norfolki krahvkond:
                           piirkond, mis asub 10,4 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 52,53o N ja 0,66o E

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           7.2.2021

                           A

                           WGM

                           P2

                           1.1.2021

                           7.2.2021

                           POU, RAT

                           N
                           P2

                           1.1.2021

                           7.2.2021

                           GB-2.12

                           Devoni krahvkond:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 50,70o N ja 3,36o W

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           31.1.2021

                           A

                           WGM

                           P2

                           1.1.2021

                           31.1.2021

                           POU, RAT

                           N
                           P2

                           1.1.2021

                           31.1.2021

                           GB-2.13

                           Amlwchi lähedal, Anglesey saar, Wales:
                           piirkond, mis asub 10 km raadiusega ringis, mille keskpunkti koordinaadid 1984. aasta rahvusvahelise geodeetiliste koordinaatide süsteemi WGS 84 järgi on 53,38o N ja 4,30o W

                           BPP, BPR, DOC, DOR, HEP, HER, SRP, SRA, LT20

                           N
                           P2

                           27.1.2021

                           A

                           WGM

                           P2

                           27.1.2021

                           POU, RAT

                           N
                           P2

                           27.1.2021

               (*1)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesolevas lisas olevad viited Ühendkuningriigile Põhja-Iirimaad.“


title: Komisjoni rakendusmäärus (EL) 2021/131, 3. veebruar 2021, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
                  4.2.2021

                  ET

                  Euroopa Liidu Teataja

                  L 40/21

         KOMISJONI RAKENDUSMÄÄRUS (EL) 2021/131,
         3. veebruar 2021,
         millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1)eriti selle artikli 11 punkti b,
         ning arvestades järgmist:

                     (1)

                     Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003 väljaspool Iraaki asunud rahaliste vahendite ja majandusressursside külmutamist.

                     (2)

                     Pärast määruse (EÜ) nr 1210/2003 III lisa tehnilist läbivaatamist tuleks eemaldada üks üksus nende isikute ja üksuste loetelust, kelle suhtes tuleks kohaldada rahaliste vahendite ja majandusressursside külmutamist.

                     (3)

                     Seepärast tuleks määruse (EÜ) nr 1210/2003 III lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1210/2003 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. veebruar 2021

                  Komisjoni nimel

                  presidendi eest

                  finantsstabiilsuse, finantsteenuste ja kapitaliturgude liidu peadirektoraadi

                  peadirektor

            (1)  ELT L 169, 8.7.2003, lk 6.

            LISA
            Määruse (EÜ) nr 1210/2003 III lisast kustutatakse järgmine kanne:

                        „67.

                        IRAQI STATE ENTERPRISE FOR FOODSTUFFS TRADING. Aadress: P.O. Box 548, Baghdad, Iraq.“


title: Komisjoni rakendusmäärus (EL) 2021/133, 4. veebruar 2021, millega rakendatakse Euroopa Parlamendi ja nõukogu määrust (EL) 2018/858 seoses elektrooniliste vastavussertifikaatide andmete põhivormi, struktuuri ja vahetamise vahenditega

text:
                  5.2.2021

                  ET

                  Euroopa Liidu Teataja

                  L 42/1

         KOMISJONI RAKENDUSMÄÄRUS (EL) 2021/133,
         4. veebruar 2021,
         millega rakendatakse Euroopa Parlamendi ja nõukogu määrust (EL) 2018/858 seoses elektrooniliste vastavussertifikaatide andmete põhivormi, struktuuri ja vahetamise vahenditega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 30. mai 2018. aasta määrust (EL) 2018/858 mootorsõidukite ja mootorsõidukite haagiste ning nende jaoks ette nähtud süsteemide, osade ja eraldi seadmestike tüübikinnituse ja turujärelevalve kohta, ning millega muudetakse määruseid (EÜ) nr 715/2007 ja (EÜ) nr 595/2009 ning tunnistatakse kehtetuks direktiiv 2007/46/EÜ, (1) eriti selle artikli 37 lõiget 8,
         ning arvestades järgmist:

                     (1)

                     Jätmaks liikmesriikidele piisavalt aega kehtestada oma andmesidevõrgu organisatsioon ja struktuur, et võimaldada teabe esitamist ning vastavussertifikaatide elektroonilisel kujul struktureeritud andmetena vastuvõtmist, on asjakohane määrata nimetatud andmete vahetamiseks Euroopa mootorsõidukite ja juhilubade infosüsteem (EUCARIS) (2). EUCARIS on välja töötatud riigi valitsusasutuste poolt ja jaoks ning selle eesmärk on vahetada mootorsõidukite ja juhilubade registreerimisinfot.

                     (2)

                     Et tagada vastavussertifikaatide vahetamine ühtsel viisil ning neis sisalduvate andmeelementide ja sõnumite ühtlustatus, peaksid vastavussertifikaatide andmeelementide vorm ja struktuur tuginema laiendatava märgistuskeele (XML) skeemi struktuurile ja põhimõtetele. Tootja ja tüübikinnitusasutus peaksid vastavussertifikaate elektroonilisel kujul struktureeritud andmetena vahetades kasutama algse sõidukiinfo standarditud teateid, mille on välja töötanud pool, kelle EUCARIS on määranud operatsioonide eest vastutama.

                     (3)

                     Selleks et tüübikinnitusasutusel ja tootjal oleks võimalik rakendada oma andmesidevõrgus määruse (EL) 2018/858 artikli 36 lõikes 1 osutatud paberkandjal vastavussertifikaadi andmeelementide muudatused, tuleb kehtestada selliste muudatuste tegemise praktiline kord.

                     (4)

                     Selleks et liikmesriikide tüübikinnitusasutused, turujärelevalveasutused ja registreerimisasutused, aga ka tootjad saaksid valmistuda käesoleva määrusega kehtestatud uute normide kohaldamiseks, tuleks kohaldamise alguskuupäeva edasi lükata.

                     (5)

                     Käesolevas määruses sätestatud meetmed on kooskõlas mootorsõidukite tehnilise komitee (TCMV) arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Andmete vahetamise vahendid

               1.   Tootja teeb vastavussertifikaadi elektroonilise versiooni, mis vastab artiklis 2 sätestatud andmeelementide ja standarditud teadete vormile ja struktuurile, Euroopa mootorsõidukite ja juhilubade infosüsteemi (EUCARIS) kõigi riiklike juurdepääsupunktide kaudu liidus kättesaadavaks tüübikinnitusasutusele, kes on väljastanud kogu sõiduki tüübikinnituse.

               2.   Tüübikinnitusasutus kasutab määruse (EL) 2018/858 artikli 37 lõike 8 punktis c osutatud vastavussertifikaadi elektroonilisel kujul struktureeritud andmetena vahetamise vahendina EUCARISt.

            Artikkel 2
            Andmeelementide põhivorm ja struktuur ning standarditud teated

               1.   Määruse (EL) 2018/858 artikli 37 lõike 8 punktis a osutatud elektroonilisel kujul vastavussertifikaatide andmeelementide vorm ja struktuur ning andmevahetuses kasutatavad teated tuginevad laiendatava märgistuskeele (XML) skeemi struktuurile ja põhimõtetele.

               2.   Tootja ja tüübikinnitusasutus kasutavad vastavussertifikaate elektroonilisel kujul struktureeritud andmetena vahetades algse sõidukiinfo standarditud teateid, mille on välja töötanud pool, kelle EUCARIS on määranud operatsioonide eest vastutama.

               3.   Algse sõidukiinfo teated sisaldavad kõiki andmeelemente, mida sisaldab määruse (EL) 2018/858 artikli 36 lõikes 1 osutatud paberkandjal vastavussertifikaat.

            Artikkel 3
            Andmeelementide muutmise menetlus

               1.   Olles konsulteerinud määruse (EL) 2018/858 artiklis 11 osutatud õigusaktide täitmise tagamise alase teabe vahetamise foorumiga (edaspidi „foorum“), teavitab komisjon poolt, kelle EUCARIS on määranud tegema muudatusi määruse (EL) 2018/858 artikli 36 lõikes 1 osutatud paberkandjal vastavussertifikaadi andmeelementide spetsifikaatides.

               2.   Pool, kelle EUCARIS on määranud operatsioonide eest vastutama, teeb 1 lõikes osutatud vajalikud muudatused algse sõidukiinfo teadetes kolme kuu jooksul pärast määruse (EL) 2018/858 artikli 36 lõikes 1 osutatud paberkandjal vastavussertifikaadi muudatuste Euroopa Liidu Teatajas avaldamise kuupäeva.

               3.   Pool, kelle EUCARIS on määranud operatsioonide eest vastutama, koostab igal aastal ülevaate sellest, millal on lõikes 2 määratletud algse sõidukiinfo muudetud teadete kavandatav avaldamiskuupäev või -kuupäevad, ning teavitab foorumit ja komisjoni sellest iga aasta alguses. Algse sõidukiinfo teateid avaldatakse kõige rohkem kaks korda aastas.

               4.   Komisjon edastab foorumile algse sõidukiinfo muudetud teated ja EUCARISe kavandatavad avaldamiskuupäevad aasta kohta.

               5.   Liikmesriikide tüübikinnitusasutused, turujärelevalveasutused ja registreerimisasutused ning tootjad integreerivad algse sõidukiinfo muudetud teated oma vastavatesse süsteemidesse 12 kuu jooksul pärast määruse (EL) 2018/858 artikli 36 lõikes 1 osutatud paberkandjal vastavussertifikaadi muudatuste Euroopa Liidu Teatajas avaldamise kuupäeva.

               6.   Vastavussertifikaat, mille tootja teeb kättesaadavaks artikli 1 lõike 1 kohaselt, tugineb kõige uuematele algse sõidukiinfo teadetele, milles kajastuvad viimased muudatused määruse (EL) 2018/858 artikli 36 lõikes 1 osutatud paberkandjal vastavussertifikaadis.

               7.   Komisjon määrab määruse (EL) 2018/858 artikli 36 lõikes 1 osutatud paberkandjal vastavussertifikaadi muudatuste rakendamise kuupäevad, võttes arvesse algse sõidukiinfo teadete kavandatavaid avaldamiskuupäevi aasta kohta.

            Artikkel 4
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2023.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. veebruar 2021

                  Komisjoni nimel

                  president

               Ursula VON DER LEYEN

            (1)  ELT L 151, 14.6.2018, lk 1.

            (2)  EUCARISe lepingu (mis puudutab Euroopa mootorsõidukite ja juhilubade infosüsteemi) konsolideeritud versioon, sealhulgas 8. juunil 2017. aastal lepingupoolte allkirjastatud muudatused.


title: Komisjoni rakendusmäärus (EL) 2021/134, 4. veebruar 2021, millega pikendatakse madala riskiastmega toimeaine Akanthomyces muscarius’e tüve Ve6 (endine nimetus „Lecanicillium muscarium’i tüvi Ve6“) heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  5.2.2021

                  ET

                  Euroopa Liidu Teataja

                  L 42/4

         KOMISJONI RAKENDUSMÄÄRUS (EL) 2021/134,
         4. veebruar 2021,
         millega pikendatakse madala riskiastmega toimeaine Akanthomyces muscarius’e tüve Ve6 (endine nimetus „Lecanicillium muscarium’i tüvi Ve6“) heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 koostoimes artikli 22 lõikega 1,
         ning arvestades järgmist:

                     (1)

                     Asjaomane toimeaine on seen, mille esialgne nimetus oli Verticillium lecanii. Teaduslikel põhjustel anti sellele uus nimetus Lecanicillium muscarium’i tüvi Ve6. Hiljem muudeti see uuesti praeguseks nimeks Akanthomyces muscarius’e tüvi Ve6.

                     (2)

                     Komisjoni direktiiviga 2008/113/EÜ (2) kanti Lecanicillium muscarium’i (endine nimetus Verticilium lecanii) tüvi Ve6 toimeainena nõukogu direktiivi 91/414/EMÜ (3) I lisasse.

                     (3)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (4)

                     Toimeaine Akanthomyces muscarius’e tüve Ve6 (endine nimetus Lecanicillium muscarium’i tüvi Ve6) heakskiit, nagu on sätestatud rakendusmääruse (EL) nr 540/2011 lisa A osas, aegub 30. aprillil 2021.

                     (5)

                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus toimeaine Akanthomyces muscarius’e tüve Ve6 heakskiidu pikendamiseks.

                     (6)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (7)

                     Referentliikmesriik koostas kaasreferentliikmesriigiga konsulteerides pikendamise hindamisaruande kavandi ning esitas selle 30. jaanuaril 2018 Euroopa Toiduohutusametile (edaspidi „toiduohutusamet“) ja komisjonile.

                     (8)

                     Toiduohutusamet edastas pikendamise hindamise aruande kavandi taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

                     (9)

                     27. aprillil 2020 esitas toiduohutusamet komisjonile oma järelduse (6) selle kohta, kas Akanthomyces muscarius’e tüvi Ve6 võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas alalisele taime-, looma-, toidu- ja söödakomiteele Akanthomyces muscarius’e tüve Ve6 käsitleva pikendamisaruande 22. oktoobril 2020 ja kõnealust ainet käsitleva määruse eelnõu 4. detsembril 2020.

                     (10)

                     Komisjon palus taotlejal esitada oma märkused toiduohutusameti järelduste kohta ning kooskõlas rakendusmääruse (EL) nr 844/2012 artikli 14 lõike 1 kolmanda lõiguga pikendamisaruande kohta. Taotleja esitas oma märkused ja need on põhjalikult läbi vaadatud.

                     (11)

                     Vähemalt ühe toimeainet Akanthomyces muscarius’e tüve Ve6 sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane pikendada Akanthomyces muscarius’e tüve Ve6 heakskiitu.

                     (12)

                     Toimeaine Akanthomyces muscarius’e tüve Ve6 heakskiidu pikendamist käsitlev riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida Akanthomyces muscarius’e tüve Ve6 sisaldavate taimekaitsevahendite puhul võidakse lubada. Seega on asjakohane kaotada piirang, mille kohaselt tohib ainet kasutada ainult insektitsiidina.

                     (13)

                     Peale selle on komisjon seisukohal, et Akanthomyces muscarius’e tüvi Ve6 on vastavalt määruse (EÜ) nr 1107/2009 artiklile 22 madala riskiastmega toimeaine. Akanthomyces muscarius’e tüvi Ve6 ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5. Võttes arvesse referentliikmesriigi ja toiduohutusameti hinnangut ning kavandatud kasutusviise, on Akanthomyces muscarius’e tüvi Ve6 mikroorganism, millega seotud oht inimestele, loomadele ja keskkonnale on eeldatavalt kohaselt väike. Ühtegi murettekitavat valdkonda ei tuvastatud ja Akanthomyces muscarius ei ole teadaolevalt seotud ühegi inimeste ega loomade patogeeniga. Akanthomyces muscarius’e tüve Ve6 on taimekaitses kasutatud üle kümne aasta, ilma et see oleks kaasa toonud kahjulikku mõju inimestele, ning kavandatud kasutusviiside põhjal (kõrgtehnoloogilistes (püsi)kasvuhoonetes ja tunnelkasvuhoonetes) käsitatakse inimeste, mittesihtorganismide ja keskkonna kokkupuudet sellega tühisena. Nendel põhjustel tuleks käitlejate ja töötajate suhtes võtta ainult üldisi riskivähendusmeetmeid.

                     (14)

                     Seepärast on asjakohane Akanthomyces muscarius’e tüve Ve6 kui madala riskiastmega toimeaine heakskiitu pikendada. Vastavalt määruse (EÜ) nr 1107/2009 artikli 20 lõikele 3 koostoimes kõnealuse määruse artikli 13 lõikega 4 tuleks komisjoni rakendusmääruse (EL) nr 540/2011 lisa seepärast vastavalt muuta.

                     (15)

                        Akanthomyces muscarius’e tüve Ve6 (endine nimetus Lecanicillium muscarium’i tüvi Ve6) heakskiidu kehtivusaega pikendati viimati komisjoni rakendusmäärusega (EL) 2020/421 (7)30. aprillini 2021, et heakskiidu pikendamise saaks lõpule viia enne kõnealuse kehtivusaja lõppemist. Kuid kuna otsus heakskiidu pikendamise kohta tehakse enne kuupäeva, mil heakskiidu kehtivusaja pikendus aegub, tuleks käesolevat määrust kohaldada varasemast kuupäevast alates kui kõnealune kuupäev.

                     (16)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            I lisas kirjeldatud toimeaine Akanthomyces muscarius’e tüve Ve6 (endine nimetus Lecanicillium muscarium’i tüvi Ve6) heakskiitu pikendatakse vastavalt kõnealuses lisas sätestatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. märtsist 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. veebruar 2021

                  Komisjoni nimel

                  president

               Ursula VON DER LEYEN

            (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

            (2)  Komisjoni 8. detsembri 2008. aasta direktiiv 2008/113/EÜ, millega muudetakse nõukogu direktiivi 91/414/EMÜ mitmete mikroorganismide lisamisega toimeainete hulka (ELT L 330, 9.12.2008, lk 6).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  Conclusion on the peer review of the pesticide risk assessment of the active substance Akanthomyces muscarius strain Ve6, formerly Lecanicillium muscarium strain Ve6 (Järeldused toimeaine Akanthomyces muscarius’e tüve Ve6 (endine nimetus Lecanicillium muscarium’i tüvi Ve6) pestitsiidina kasutamise riskihindamist käsitleva vastastikuse eksperdiarvamuse kohta). EFSA Journal 2020; 18(6):6121. doi:10.2903/j.efsa.2020.6121. Kättesaadav internetis: www.efsa.europa.eu.

            (7)  Komisjoni 18. märtsi 2020. aasta rakendusmäärus (EL) 2020/421, millega muudetakse rakendusmäärust (EL) nr 540/2011 seoses toimeainete abamektiini, Bacillus subtilis’e ((Cohn 1872) tüvi QST 713), Bacillus thuringiensis subsp. aizawai (tüved ABTS-1857 ja GC-91), Bacillus thuringiensis subsp. israeliensis’e (serotüüp H-14, tüvi AM65-52), Bacillus thuringiensis subsp. kurstaki (tüved ABTS 351, PB 54, SA 11, SA12 ja EG 2348), Beauveria bassiana (tüved ATCC 74040 ja GHA), klodinafopi, klopüraliidi, Cydia pomonella Granulovirus’e (CpGV), tsüprodiniili, dikloroprop-P, fenpüroksimaadi, fosetüüli, Lecanicillium muscarium’i (varem „Verticillium lecanii“, tüvi Ve6), mepanipüriimi, Metarhizium anisopliae (var. anisopliae, tüvi BIPESCO 5/F52), metkonasooli, metrafenooni, Phlebiopsis gigantea (tüved FOC PG 410.3, VRA 1835 ja VRA 1984), pirimikarbi, Pseudomonas chlororaphis’e (tüvi MA342), pürimetaniili, Pythium oligandrum M1, rimsulfurooni, spinosaadi, Streptomyces K61 (varem „S. griseoviridis“), Trichoderma asperellum’i (varem „T. harzianum“, tüved ICC012, T25 ja TV1), Trichoderma atroviride (varem „T. harzianum“, tüved IMI 206040 ja T11), Trichoderma gamsii (varem „T. viride“, tüvi ICC080), Trichoderma harzianum’i (tüved T-22 ja ITEM 908), triklopüüri, trineksapaki, tritikonasooli ja tsiraami heakskiidu kehtivusaja pikendamisega (ELT L 84, 20.3.2020, lk 7).

            I LISA

                        Tavanimetus, tunnuskoodid

                        IUPACi nimetus

                        Puhtus  (1)

                        Heakskiitmise kuupäev

                        Heakskiidu aegumine

                        Erisätted

                           Akanthomyces muscarius’e tüvi Ve6 (endine nimetus Lecanicillium muscarium’i tüvi Ve6)  (2)

                        Ei kohaldata

                        Asjakohased lisandid puuduvad

                        1. märts 2021

                        29. veebruar 2036

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Akanthomyces muscarius’e tüve Ve6 (endine nimetus Lecanicillium muscarium’i tüvi Ve6) kohta koostatud pikendamisaruande järeldusi, eelkõige selle I ja II liidet.
                        Liikmesriigid peavad pöörama erilist tähelepanu käitajate ja töötajate kaitsele, võttes arvesse, et mikroorganisme kui selliseid käsitatakse potentsiaalsete sensibiliseerijatena, ning tagama, et kasutustingimusena lisatakse asjakohaste isikukaitsevahendite kasutamise nõue.
                        Tootja tagab, et tootmisprotsessi käigus peetakse rangelt kinni keskkonnatingimustest ja tehakse kvaliteedikontrolli analüüsid, nagu on sätestatud töödokumendis SANCO/12116/2012 mikrobioloogilise saastumise piirnormide kohta  (3).

               (1)  Täiendavad toimeaine identifitseerimisandmed ja toimeaine omadused on esitatud pikendamisaruandes.

               (2)  Asjaomane toimeaine kiideti algselt heaks nimetusega Verticillium lecanii, kuid hiljem anti sellele teaduslikel põhjustel nimetus Lecanicillium muscarium’i tüvi Ve6, mis hiljem asendati veel kord nimetusega Akanthomyces muscarius’e tüvi Ve6, mille all toimus ka heakskiidu pikendamine.

               (3)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            II LISA
            Komisjoni rakendusmääruse (EL) nr 540/2011 lisa muudetakse järgmiselt:

                        1)

                        A osast kustutatakse Lecanicillium muscarium’i (endine nimetus Verticilium lecanii) tüve Ve 6 käsitlev kanne 199.

                        2)

                        D ossa lisatakse järgmine kanne:

                                    Nr

                                    Tavanimetus, tunnuskoodid

                                    IUPACi nimetus

                                    Puhtus  (1)

                                    Heakskiitmise kuupäev

                                    Heakskiidu aegumine

                                    Erisätted

                                    „25

                                       Akanthomyces muscarius’e tüvi Ve6 (endine nimetus Lecanicillium muscarium’i tüvi Ve6  (2))

                                    Ei kohaldata

                                    Asjakohased lisandid puuduvad

                                    1. märts 2021

                                    29. veebruar 2036

                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Akanthomyces muscarius’e tüve Ve6 (endine nimetus Lecanicillium muscarium’i tüvi Ve6) kohta koostatud pikendamisaruande järeldusi, eelkõige selle I ja II liidet.
                                    Liikmesriigid peavad pöörama erilist tähelepanu käitajate ja töötajate kaitsele, võttes arvesse, et mikroorganisme kui selliseid käsitatakse potentsiaalsete sensibiliseerijatena, ning tagama, et kasutustingimusena lisatakse asjakohaste isikukaitsevahendite kasutamise nõue.
                                    Tootja tagab, et tootmisprotsessi käigus peetakse rangelt kinni keskkonnatingimustest ja tehakse kvaliteedikontrolli analüüsid, nagu on sätestatud töödokumendis SANCO/12116/2012 mikrobioloogilise saastumise piirnormide kohta  (3).

               (1)  Täiendavad toimeaine identifitseerimisandmed ja toimeaine omadused on esitatud pikendamisaruandes.

               (2)  Asjaomane toimeaine kiideti algselt heaks nimetusega Verticillium lecanii, kuid hiljem anti sellele teaduslikel põhjustel nimetus Lecanicillium muscarium’i tüvi Ve6, mis hiljem asendati veel kord nimetusega Akanthomyces muscarius’e tüvi Ve6, mille all toimus ka heakskiidu pikendamine.

               (3)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf“.